om den holdning, der skal indtages på vegne af Den Europæiske Union i Det Europæiske Udvalg for Udarbejdelse af Standarder for Sejlads på Indre Vandveje og i Centralkommissionen for Sejlads på Rhinen, til vedtagelsen af standarder for indlandssejlads

Det er nødvendigt at ajourføre ES-TRIN jævnligt for at:

CESNI skal på sit møde den 13. oktober 2022 vedtage en ny udgave af den europæiske standard om tekniske forskrifter for fartøjer til sejlads på indre vandveje (ES-TRIN 2023/1) og en ny udgave af den europæiske standard for flodinformationstjenester (ES-RIS 2023/1).

CCNR vedtog i 2015 en resolution om at nedsætte Det Europæiske Udvalg for Udarbejdelse af Standarder for Sejlads på Indre Vandveje (CESNI). Dets opgaver omfatter vedtagelse af tekniske standarder på forskellige områder, navnlig for så vidt angår fartøjer, informationsteknologi og besætninger, en ensartet fortolkning af disse standarder og de tilhørende procedurer samt forhandlinger om søfartssikkerhed, miljøbeskyttelse eller andre sejladsrelaterede områder.

Den reviderede konvention om sejlads på Rhinen, som blev undertegnet den 17. oktober 1868 i Mannheim, fastlægger den retlige ramme for benyttelse af Rhinen som en indre vandvej til sejlads og beføjelserne for CCNR. Den aktuelt gældende konventionen er resultatet af en konvention om ændring af den reviderede konvention om sejlads på Rhinen, som blev vedtaget den 20. november 1963 og trådte i kraft den 14. april 1967. Der afholdes møder i plenarforsamlingen to gange om året med deltagelse af repræsentanter for CCNR-medlemsstaterne. Plenarforsamlingen er CCNR's besluttende organ. Her vedtages CCNR's resolutioner. Hver medlemsstat har en stemme, og beslutninger vedtages med enstemmighed. Resolutionerne er retligt bindende. EU er ikke medlem af CCNR.

Dette forslag vedrører en afgørelse om fastlæggelse af den holdning, der skal indtages på Unionens vegne på mødet i Det Europæiske Udvalg for Udarbejdelse af Standarder for Sejlads på Indre Vandveje (CESNI) den 13. oktober 2022 og på mødet i plenarforsamlingen i Centralkommissionen for Sejlads på Rhinen (CCNR) den 8. december 2022 i forbindelse med den planlagte vedtagelse af den europæiske standard om tekniske forskrifter for fartøjer til sejlads på indre vandveje (ES-TRIN 2023/1) og den europæiske standard for flodinformationstjenester (ES-RIS 2023/1).

På mødet den 13. april 2022 vedtog CESNI at beramme vedtagelsen af ES-TRIN-standarden 2023/1 til mødet den 13. oktober 2022. Det forventes, at der alene vil blive foretaget formelle og mindre ændringer af udkastet til standarden inden mødet den 13. oktober 2022. ES-TRIN-standarden 2023/1 vil blive offentliggjort på et særskilt websted (cesni.eu). Alle EU-medlemsstater har (beskyttet) adgang til det ovennævnte udkast til standarden.

·opretholde et højt sikkerhedsniveau for sejlads på indre vandveje

–opretholde et højt sikkerhedsniveau for sejlads på indre vandveje

ES-RIS ajourføres jævnligt under hensyntagen til det arbejde, der udføres i CESNI's arbejdsgrupper. Det er nødvendigt at ajourføre ES-RIS jævnligt for at:

For at sikre overensstemmelse mellem de to eksisterende retlige ordninger for tekniske forskrifter for fartøjer til sejlads på indre vandveje (CCNR og EU) er det nødvendigt at fastsætte de samme standarder. Såvel EU-retten som CCNR-reglementet vil henvise til ES-TRIN-standarden 2023/1 fra den 1. januar 2024.

Det er hensigten, at CCNR skal vedtage en resolution om ændring af CCNR-reglementet med henblik på at indføje en henvisning til ES-TRIN-standarden 2023/1.

I bilag II til direktiv (EU) 2016/1629 henvises der til den standard, som CESNI har vedtaget. Ved artikel 31, stk. 1, i nævnte direktiv tillægges Kommissionen beføjelser til at vedtage delegerede retsakter med henblik på tilpasning af bilag II for straks at ajourføre henvisningen til den seneste version af ES-TRIN-standarden og fastsætte datoen for dens anvendelse.

I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".

Det foreslås, at Unionens holdning er at vedtage ES-TRIN 2023/1 og ES-RIS 2023/1, da man med dem fremmer det højeste sikkerhedsniveau for sejlads på indre vandveje, følger den tekniske udvikling i sektoren og sikrer forenelighed for så vidt angår kravene til fartøjer og kompatibiliteten mellem flodinformationstjenester i Europa.

Disse møder gjorde det muligt at indgå en aftale på ekspertniveau om standarder for indlandssejlads.

Ajourføringen af de tekniske ES-TRIN- og ES-RIS-standarder har været genstand for et intensivt forberedelsesarbejde blandt CESNI's eksperter. En bred vifte af eksperter fra den offentlige og den private sektor er blevet hørt. I forbindelse med udarbejdelsen af standarden er følgende tekniske møder blevet afholdt på CESNI-niveau:

Det er hensigten, at CCNR skal vedtage en resolution om ændring af CCNR-reglementet med henblik på at indføje en henvisning til ES-RIS 2023/1.

På mødet den 13. april 2022 vedtog CESNI at beramme vedtagelsen af ES-RIS 2023/1 til mødet den 13. oktober 2022. Det forventes, at der alene vil blive foretaget mindre ændringer af udkastet til standarden inden mødet den 13. oktober 2022. ES-RIS 2023/1 vil blive offentliggjort på et særskilt websted (cesni.eu). Alle EU-medlemsstater har (beskyttet) adgang til det ovennævnte udkast til standarden.

Både CESNI og CCNR er organer, der er oprettet i henhold til en international aftale, nemlig den reviderede konvention om sejlads på Rhinen (Mannheimkonventionen).

Selv om de regler, der vedtages af CESNI, ikke er bindende i sig selv, bliver de bindende for medlemmerne af CCNR, når CCNR ændrer sin retlige ramme (reglementet for inspektion af fartøjer på Rhinen, politireglementet for rhinfart) med henblik på at henvise til de standarder, der er vedtaget af CESNI, og gøre samme standarder obligatoriske inden for rammerne af anvendelsen af den reviderede konvention om sejlads på Rhinen. Reglementets bindende karakter for medlemmerne af CCNR er fastsat i Mannheimkonventionen.

I overensstemmelse med artikel 22 i Mannheimkonventionen har CCNR beføjelse til at fastsætte bindende tekniske forskrifter for fartøjer til sejlads på indre vandveje. Den resolution, der skal vedtages af CCNR, og som vil ændre CCNR-reglementet, således at det indeholder en henvisning til ES-TRIN 2023/1, vil dermed være en juridisk bindende retsakt for parterne i CCNR.

På den anden side og i overensstemmelse med artikel 1 i Mannheimkonventionen kan CCNR ændre sine lovgivningsmæssige rammer for flodinformationstjenester ("RIS") for at bringe de gældende tekniske specifikationer for RIS i overensstemmelse med ES-RIS 2023/1. Den resolution, der skal vedtages af CCNR, og som vil ændre CCNR-reglementet, således at det indeholder en henvisning til ES-RIS 2023/1, vil være en juridisk bindende retsakt for parterne i CCNR. Den vil dog ikke supplere eller ændre Mannheim-konventionens institutionelle ramme.

De påtænkte retsakter får dermed bindende virkning i henhold til folkeretten, jf. Mannheimkonventionens artikel 1 og 22.

ES-TRIN 2023/1 og ESRIS 2023/1 er desuden retsakter, der har retsvirkninger med hensyn til anvendelsen af artikel 218, stk. 9, i TEUF, da de vil kunne få afgørende indflydelse på EU-lovgivningen, navnlig: Direktiv (EU) 2016/1629 og direktiv 2005/44/EF.

For så vidt angår ES-TRIN skyldes dette, at den ramme, der finder anvendelse i henhold til den reviderede konvention om sejlads på Rhinen, skal tages i betragtning ved eventuelle ændringer af direktiv (EU) 2016/1629, og at de tekniske standarder, som CESNI har vedtaget, er medtaget i bilag II til direktiv 2016/1629 (EU) og skal ajourføres ved hjælp af delegerede retsakter.

For så vidt angår flodinformationstjenester, giver artikel 5 i direktiv 2005/44/EF Kommissionen beføjelse til at vedtage tekniske retningslinjer og tekniske specifikationer for derved at støtte RIS og sikre disse tjenesters interoperabilitet. I henhold til direktivets betragtning 3 bør indholdet af disse fælles krav og tekniske specifikationer af sikkerhedsgrunde og med henblik på harmonisering på europæisk plan være baseret på arbejde udført på dette område af relevante internationale organisationer som Centralkommissionen for Sejlads på Rhinen (CCNR) og De Forenede Nationers Økonomiske Kommission for Europa (UNECE). ES-RIS 2023/1 vil indeholde tekniske specifikationer, der skal vedtages inden for rammerne af artikel 5 i direktiv 2005/44/EF. Vedtagelsesprocessen vil blive tilpasset den igangværende revision af direktiv 2005/44/EF med en planlagt vedtagelse i midten af 2023.

Den holdning, der skal indtages på Unionens vegne i CESNI og CCNR, til vedtagelsen af standarder om tekniske forskrifter for fartøjer til sejlads på indre vandveje samt standarder for harmoniserede flodinformationstjenester, bør derfor fastlægges.

Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.

4.2.Materielt retsgrundlag

4.2.1.Principper

Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.

4.2.2.Princippernes anvendelse på det foreliggende tilfælde

De påtænkte retsakters primære formål og indhold vedrører den fælles transportpolitik.

Det materielle retsgrundlag for den foreslåede afgørelse er derfor artikel 91, stk. 1, i TEUF.

4.3.Konklusion

Retsgrundlaget for den foreslåede afgørelse bør være artikel 91, stk. 1, i TEUF sammenholdt med artikel 218, stk. 9, i TEUF.